Държавен вестник, бр. 103, 2016 г., стр. 97

БРОЙ  103	
Д Ъ Р Ж А В Е Н  В Е С Т Н И К 	
СТР.  97  
осигурено допълнително работно простран-
ство за функционирането му и при спазване 
на изискванията на чл. 16.
(4) В случаите по ал. 3 не се допуска 
едновременното използване на двата вида 
апаратура за различни пациенти.
Чл. 23. (1) За разполагане на рентгеновите 
уредби органите на здравно-радиационния 
контрол по чл. 62, ал. 2 от Наредба № 36 от 
2009 г. за условията и реда за упражняване 
на държавен здравен контрол (ДВ, бр. 63 от 
2009 г.) издават здравно заключение за съ-
гласуване избор на площадка за разполагане 
на обект с източник на йонизиращо лъчение. 
За целта заявителят представя обяснителна 
записка, която съдържа:
1. скица на помещенията с вертикален и 
хоризонтален разрез;
2. вид и разположение на съседни територии 
(включително тези над и под процедурното 
помещение) и тяхното предназначение;
3. функционални връзки между процедур-
ното и останалите помещения, свързани с 
извършваната дейност;
4. схема на разположението на рентгено-
вата уредба и отстояния от изоцентъра и от 
краищата на елементите на уредбата до стени 
и прегради;
5. габарити на всички елементи на рент-
геновата уредба;
6. марка, модел и физико-технически харак-
теристики на рентгеновата уредба, доказващи 
съответствие с изискванията на Наредба № 30 
от 2005 г. за условията и реда за осигуряване 
защита на лицата при медицинско облъчване 
(ДВ, бр. 91 от 2005 г.) и на съответния меди-
цински стандарт по „Образна диагностика“, 
„Кардиология“ или „Лъчелечение“;
7. декларация за съответствие (СE марки-
ровка) на уредбата;
8. за компютърни томографи и ангиогра-
фи – документ, удостоверяващ, че са ново­
произведени или фабрично рециклирани;
9. описание на вида на диагностичните 
изследвания или лечебни процедури, които 
ще се извършват с рентгеновата уредба.
(2) При изготвянето на обяснителната 
записка следва да бъдат съобразени и изис-
кванията, посочени в приложението.
(3) Здравното заключение по ал. 1 не се 
изисква при замяна на рентгенова уредба с 
друга от същия вид, която се разполага във 
вече съществуващ рентгенов кабинет.
(4) Здравното заключение по ал. 1 се издава 
преди изготвяне на проект, част „Анализ и 
оценка на радиационната защита“ по чл. 14, 
ал. 2 от Наредбата за радиационна защита 
при дейности с източници на йонизиращи 
лъчения, приета с Постановление № 200 на 
Министерския съвет от 2004 г. (ДВ, бр. 74 
от 2004 г.).
Раздел ІІІ
Лъчезащитни прегради
Чл. 24. (1) Лъчезащитните прегради трябва 
да осигуряват отслабване на рентгеновото 
лъчение до нива, при които няма да се пре-
вишат границите на дозите за персонала и за 
населението, съгласно изискванията на глава 
четвърта от Наредбата за основните норми 
за радиационна защита.
(2) Лъчезащитните прегради трябва да оси-
гуряват защитата срещу първично и вредно 
лъчение.
(3) Лъчезащитните прегради могат да бъдат:
1. стационарни строителни конструкции и 
устройства, осигуряващи защита от рентгено-
вото лъчение, които са част от помещението 
на рентгеновия кабинет, както и лъчезащитни 
средства с ограничен обхват на придвижва-
не – защитни врати, неподвижни паравани, 
стъкла с оловен еквивалент;
2. подвижни паравани и екрани, предназна-
чени за защита на цялото тяло или на части от 
тялото по време на рентгеновото изследване.
Чл. 25. (1) Всяка лъчезащитна преграда 
трябва да бъде така изпълнена, че да осигу-
рява ненадвишаване на контролните нива и 
да осигурява защита по цялото си протежение 
по дължина и височина, включително врати, 
прозорци и други отвори и нееднородности. 
Не се допускат пролуки, шупли и отстъпи.
(2) При лъчезащитни прегради, изградени 
от различни елементи, трябва да е осигурено 
препокриване между тях.
(3) Прозорци с оловен еквивалент се из-
граждат като част от стационарни лъчезащитни 
прегради без възможност за отваряне.
(4) Прозорецът за наблюдение от командно-
то към процедурното помещение трябва да е 
от материал с оловен еквивалент не по-малък 
от този, изчислен за лъчезащитната преграда, 
и да бъде поставен по такъв начин, че да не 
се намалява защитният ефект на преградата. 
Върху прозореца трябва да е означен оловният 
му еквивалент.
(5) Стъклото на прозореца за наблюдение на 
пациента трябва да е цяло и да не е съставено 
от отделни части. В случаите на нарушаване 
на целостта му (пропукване, счупване и други) 
същото се заменя изцяло с ново, което да е 
със същия оловен еквивалент. Не се допуска 
поправянето на нарушена цялост.
(6) В случаите на ал. 5 незабавно се уведомя-
ва съответната регионална здравна инспекция 
или Националният център по радиобиология и 
радиационна защита, на територията на които 
се намира рентгеновият кабинет за измерване 
на радиационната защита в обекта.
(7) Стъклото на прозореца се монтира 
плътно или се вгражда в останалата част на 
лъчезащитната преграда при изпълнение на 
изискванията на ал. 2.